Държавен вестник, бр. 19, 2004 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  19
ПОСТАНОВЛЕНИЕ № 45
ОТ 27 ФЕВРУАРИ 2004 Г.
за изменение и допълнение на Наредбата за
функциите на Националния осигурителен ин-
ститут по събиране и разпределяне на задължи-
телните осигурителни вноски, приета с Поста-
новление № 198 на Министерския съвет от 2000 г.
(обн., ДВ, бр. 81 от 2000 г.; изм., бр. 19 от 2002 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 се правят следните изменения и
допълнения:
1. Създава се нова ал. 2:
“(2) Дължимите вноски за фондовете на
държавното обществено осигуряване, за Учи-
телския пенсионен фонд и за фондовете за до-
пълнително задължително пенсионно осигу-
ряване от бюджетните предприятия, без общи-
ните, се превеждат от сметките на централния
бюджет директно по съответните сметки на
Националния осигурителен институт по чл. 3,
ал. 1, а дължимите суми за здравноосигурител-
ните вноски се превеждат директно по съот-
ветната сметка на Националната здравно-
осигурителна каса.”
2. Досегашната ал. 2 става ал. 3.
3. Досегашната ал. 3 става ал. 4 и в нея думи-
те “дял първи от Кодекса за задължително об-
ществено осигуряване” се заменят с “глава шеста
от Кодекса за социално осигуряване”.
§ 2. В чл. 3, ал. 1 думите “отделни набира-
телни сметки” се заменят с “отделни банкови
сметки”.
§ 3. В чл. 4 се правят следните изменения и
допълнения:
1. Досегашният текст става ал. 1 и в нея ду-
мите “чл. 2, ал. 1, т. 1 и 2” се заменят с “чл. 2,
ал. 1, т. 1”.
2. Създава се ал. 2:
“(2) Събраните суми по ревизионни актове
за начет и лихвите към тях по сметките по чл. 2,
ал. 1, т. 2 се превеждат изцяло по сметката на
Националната здравноосигурителна каса, като
10 на сто от тези суми се превеждат от Нацио-
налната здравноосигурителна каса по сметка-
та на държавното обществено осигуряване в
Българската народна банка по чл. 3, ал. 1 на
всеки два месеца и се отчитат като трансфери
между бюджетни сметки.”
§ 4. В чл. 5 се правят следните изменения и
допълнения:
1. В ал. 1 думите “чл. 2, ал. 3” се заменят с
“чл. 2, ал. 4”.
2. Алинеи 3 и 4 се изменят така:
“(3) Временно свободните средства по кон-
солидирания бюджет на държавното обществе-
но осигуряване могат да се влагат по реда на
чл. 28 от Кодекса за социално осигуряване.
(4) Временно свободните средства на Учи-
телския пенсионен фонд могат да се влагат при
условията и по реда на чл. 28 от Кодекса за со-
циално осигуряване.”
3. Създава се ал. 7:
“(7) При недостиг на средства по сметките по
чл. 2, ал. 1 на дадено териториално поделение на
Националния осигурителен институт за извърш-
ване на плащания извън разходите за пенсии и
добавките към тях се прилага процедурата на
служебно незабавно инкасо срещу съответната
сметка на Националния осигурителен институт
в Българската народна банка съгласно опреде-
ления от министъра на финансите и управителя
на Българската народна банка ред.”
§ 5. В чл. 6 се правят следните изменения и
допълнения:
1. Алинея 3 се изменя така:
“(3) Средствата, които поради липса, недос-
татъчна или погрешна информация в Персонал-
ния регистър за осигурените лица или в банко-
вите документи не са разпределени в срока по
чл. 159, ал. 3 от Кодекса за социално осигурява-
не, се влагат по реда на чл. 28 от Кодекса за
социално осигуряване.”
2. Създава се ал. 5:
“(5) Националният осигурителен институт
ежегодно разпределя лихвата от вложените на
депозит средства по ал. 3 и приходите от глоби-
те и санкциите по чл. 2, ал. 1, т. 5 и ги превежда
по сметките на професионалните и универсал-
ните пенсионни фондове, открити от управля-
ващите ги пенсионноосигурителни дружества.
Разпределянето се извършва пропорционално
на преведените осигурителни вноски към про-
фесионалните и универсалните фондове.”
§ 6. В чл. 8 се правят следните изменения и
допълнения:
1. В ал. 1 след думата “избор” се добавя “или
промяна”.
2. Алинея 2 се изменя така:
“(2) Всяко пенсионноосигурително дружест-
во предоставя на Националния осигурителен
институт до 20-о число на текущия месец третия
екземпляр от заявленията по ал. 1 и обобщаващ
информационен масив за тях, въз основа на ко-
ито Националният осигурителен институт съпос-
тавя информацията за осигурените лица по про-
фесионални и универсални пенсионни фондове с
данните в Персоналния регистър за осигурените
лица и води регистър за тях. Регистърът на оси-
гурените лица по професионален и универсален
пенсионен фонд се води на магнитен носител.”
Допълнителна разпоредба
§ 7. Навсякъде в наредбата думите “Кодекса
за задължително обществено осигуряване” се
заменят с “Кодекса за социално осигуряване”.
Заключителна разпоредба
§ 8. Постановлението влиза в сила от 1 януари
2004 г. с изключение на § 6, който влиза в сила от
деня на обнародването му в “Държавен вестник”.
За министър-председател:
Пламен Панайотов
Главен секретар на Министерския съвет:
Севдалин Мавров
10798